VIIENDA KOOSSEISU

OTSUS

Haapsalu,			30. märts 2007 nr 
									Eelnõu

Westmeri sadama akvatooriumi 
piiride kooskõlastamine

Läbi vaadanud AS Westmeri taotluse määrata Westmeri tn 1 kinnistule rajatavale sadamale akvatoorium, Haapsalu Linnavalitsus tuvastas, et vastavalt sadamaseadusele kooskõlastab kohalik omavalitsus sadama akvatooriumi piirid. Akvatoorium on piiritletud, püsivalt veega kaetud ala, mida kasutatakse laevaliikluseks või muuks sadama funktsionaalseks tegevuseks. AS Westmeri poolt esitatud taotluse lisaks on asendiplaan, millel on tähistatud taotletava akvatooriumi piirid ning antud akvatooriumi L-EST ja GEO koordinaadid. Taotletava akvatooriumi piiresse jääb kaks kaid ja remondisild. Juhindudes sadamaseaduse § 4 lg 2, kohaliku omavalitsuse korralduse seaduse § 6 lg 3 p 1, § 22 lg 1 p 37, Haapsalu põhimääruse § 12 lg 1 p 43 ning haldusmenetluse seadusest, Haapsalu Linnavolikogu otsustab:
1.	Kooskõlastada Westmeri sadama akvatooriumi piirid vastavalt asendiplaanile järgmiste koordinaatidega:

1.	58 57 37.89	23 31 24.64
2.	58 57 38.51	23 31 24.74
3.	58 57 40.59	23 31 29.51
4.	58 57 32.42	23 31 38.46
5.	58 57 30.46	23 31 33.54
2.	Linnavolikogu kantseleil teha otsus teatavaks Majandus- ja Kommunikatsiooniministeeriumile ja AS-le Westmeri.
3.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Arder Väli
Volikogu esimees

SELETUSKIRI
Eelnõule „Westmeri sadama akvatooriumi Piiride kooskõlastamine”

Sadamale akvatooriumi määramiseks arvamuse peab andma kohaliku omavalitsuse volikogu.
Vastavalt sadamaseadusele on sadam laevanduslikuks ja kaubanduslikuks tegevuseks, laevaremondiks, harrastuslikuks laevasõiduks või muuks merendusalaseks tegevuseks kohandatud piiritletud alal asuv hoonete ja rajatiste kompleks koos juurde kuuluva akvatooriumiga.
Käesolevaga tehakse ettepanek volikogule anda arvamus määrata Westmeri tn 1 kinnistule rajatavale sadamale akvatoorium vastavalt asendiplaanile.
Kinnistul paiknevad ehitisregistrisse kantud järgmised ehitised: administratsiooni hoone, kaks kuuri, abihoone, mõrrakuur ja vintsikuur. Määratava akvatooriumi alasse jäävad kaks kaid ja remondisild. Kaid kuuluvad AS Westmerile.
Linnavalitsus teeb ettepaneku eelnõu otsusena vastu võtta.

Toivo Hein
Aselinnapea